Lezzayer d tamurt yeččan tarwa-s. Tefka-ten d iseflan, Yer taggara tenYa-ten i tikkelt-nniḍen imi tettu-ten, terra azal d ccan i yirevraven i ten-yenYan. Tawacult-ik ur k-ntettu ara.
Nadir Ğelwaḥ (Nadir Djelouah), d yiwen seg-sen. Yemmut s leslaḥ deg yifassen. Maca, wi-t-yenYan? Amek yettwanYa? Ar ass-a tidett teffer ur tban. AyYer?
Deg wass yecban ass-a, ass n 10/08/1996, yettwanɣa NADIR Ğelwaḥ, di Tlemsan, di lkaziŗna anida yella yesɛedday lɛeskeŗ. Yiwet n terṣast deg uɛebbuḍ, tecleqef-it si tudert.
Akken kan yessawed 20 iseggasen, tusa-d lmut tewwi-t. Nɣan-t wid ur nugad ŗebbi, wid akken iqebbḍen leŗwaḥ. Ur yenYi ur yukir. Ahat yednev imi ur yerwil ara sdat ucengu i d-yekkren ad yessenger tamurt. Imiren, win yeffYen seg uxxam, ur yeẓri ara ma ad d-yuYal tameddit neY ala.
Yewɛeŗ wuzzu n tasa. Ar i ḍ-a ul-nneY yettseggix , iẓri ineggi d idammen. Nadir ɛzizen yemmut yerna ur ivan anwa i t-yenYan.
Aggur i yeqqim di svițar d wamek yessuffeY ṛṛuḥ. Kra t-nḥawet, yugi ad d-yini d acu yeḍran. Yugad Yef twacult-is. Akka i nefhem tamsalt. La nesteqsay ar tura d acu yeffren di tmenYiwt-is ?
Irevraven yesdermen tamurt fkan-asen ixxamen, idrimen, yiwen ur yezmir ad asen-yini : aẓet akkin. Nadir, lezzayer-nni i Yef yemmut tenkeŗ-it, ur as tefki ara aẓayer azerfan (statut juridique).
Nadir Ǧelwaḥ yedder acku wid yettnaYen Yef tidett d yiseY ur ttmettaten ara. 17 iseggasen deg mi t-yenYa ufus n leYder, yeqqim-d di cfawa-nneY d ilemẓi acawrar Iḥemmlen tudert, yerran azal i tmeddurt, yesseftayen tagmatt gar yimdanen, irefden win yeYlin, yettagin lvațel.
Xas meẓẓi, iqeddec ɣef tutlayt tamaziɣt, ixeddem tazmert-is d tmusni-s akken ad tidir. Deg yiseggasen n 90, yella dameɣnas deg umussu adelsan amaziY (MCB). S umennuY-is, yenna-d : ala i temḥeqranit, ala i Lezzayer taɛŗabt tineslemt.
Ass-a, wid i t-yenɣan ttidiren di tlelli, ttfaŗasen tudert, issuref-asen udavu i d-yewwin “lmuṣalaḥa lwațaniya”.
Tayri terna lmut. Nadir ur k-ntettu ara, deg wul-nneY teddreḍ alma d ass-mi ara nernu-n ar Yur-k. Tasa-nneY tettneẓẓif fell-ak. Ad nesgunfu kra ass-mi ara d-ivan win ik-yenɣan, ad ixelles ayen yexdem.
Lezzayer d tamurt yeččan tarwa-s. Tefka-ten d iseflan, Yer taggara tenYa-ten i tikkelt-nniḍen imi tettu-ten, terra azal d ccan i yirevraven i ten-yenYan.
Tawacult-ik ur k-ntettu ara.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn